AlexejDobrolubov/national_council_slovak_2010 huggingface dataset:
35. schôdza NR SR - 14.deň - B. popoludní
Dátum: 2014-06-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

37. Využívam túto poznámku, aby som prípadne už nemusel potom ďalej hovoriť. Ale chcem upozorniť, že naozaj prekvapujúco množstvo nebývalých chorôb sa objavuje tuná v našej populácii. Keď na Slovensku máme 20-tisíc autistov, v Amerike 2 mil., keď autizmus bol prvý raz popísaný, myslím, v roku 1943, je to niečo nové, ktoré naozaj s niečím súvisí, čo tu v lufte máme. Ale takisto je aj s detskou cukrovkou, s detskou leukémiou, proste naraz je toho tu veľmi veľa. Prečo? Čiže na to málo odpovedáme, a teda aj v súvislosti s očkovaní naozaj tí odborníci mlčia, proste nehovorí sa o tom, proste negativizovať všetky tieto úsilia alebo názory sa mi nezdá správne. Poznám ľudí veľmi vysoko postavených v medicíne, ktorí naozaj majú na očkovanie iný názor a nikdy sa nedali očkovať, sú zdraví, starí ľudia. Jeden mi tak povedal, nie všetky choroby sú nebezpečné, človek nimi získava imunitu na celý život a očkovanie ťa bude chrániť iba dočasne a musí sa preočkovať atď. To nechcem zovšeobecňovať. 200 mil. korún sme dali proti prasačej chrípke, tuším v 2009 to bolo, a 150-tisíc ľudí napriek veľkej, masívnej kampani sa nechalo zaočkovať, ostatné sme mohli zahodiť do smetiaku, všetkého. Čiže ten tlak a reklama na niečo naozaj nemusí byť rozumná, a teda aj z druhej strany treba zvažovať čo a ako. A potom vidíte, že niektoré, chrípka, hepatitída, kliešťová encefalitída, sú dobrovoľné, a teda uvažujeme, čo je, čo môže byť dobré, čo môže, lekárska veda sa rozvíja, a teda nemusí byť, "ako bolo na počiatku, tak nech je teraz a na veky vekov amen".
35. schôdza NR SR - 14.deň - B. popoludní
Dátum: 2014-06-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

29. Ďakujem. Pani poslankyni chcem tu povedať, samozrejme, že tú odpoveď pani ministerky trojstranovú mám aj tuná, hneď som ju zverejnil na Facebooku, na stránke je a prečítal som ju skoro celú aj v tej Malej scéne, keď tam bolo 500 divákov, ktorí boli nie všetci ňou nadšení, čiže nechcem ju nejako skrývať, ale hovorím aj o rozhovoroch s pani ministerkou, ktoré boli aj v inom tóne. Vy ste spomínali nejaké iné záujmy očkovaní, no, neviem, jaké teda môžu byť, ale keď spomeniem teda očkovanie proti chrípke, proti tzv. prasačej chrípke, vtáčej chrípke, AIDS a tak ďalej, čo sa tu nakúpili, obrovské peniaze sa dali na vakcíny, z ktorých sa malé percento, tie percentá ja mám, naozaj aplikovali, čiže ostalo to, celkom HBT, peniaze sa vyhodili a tie vakcíny respirovali, proste stratili svoju platnosť a tak ďalej. Čiže tam sa pýtam, kto to zapríčinil, preloboval, že sme nakúpili toľkoto všelijakých proti možno vymysleným chrípkam. Dobre. Určite treba teda rozmýšľať, ako odškodniť ľudí, čiže odbaviť to tým, že je to konšpiračné tieto, sa, samozrejme, nedá. Teším sa, že beriete ten fond, možnáže extra zákon by mohol byť, ktorý by hovoril o tom fonde a nejaká komisia alebo neviem, kto by mohol potom o tom rozhodovať. To, že v Amerike 2,7 mld. dolárov dali na odškodnenie a že uznali 3 540 prípadov, tak to je pozoruhodné, aj keď vieme, aká je situácia v americkom zdravotníctve. BCG 1 406 hlásení od 2006 zlého účinku vakcín. A keď hovoríme, že len 3 % sa hlásia, tak to môže byť omnoho, omnoho viacej. A pozrime sa na Českú republiku, tam to je celkom iné. Tam napríklad aj skúmajú po pôrode pupočníkovú krv, hľadajú imunitno-deficientné deti a potom tie určite im neočkujú... (Prerušenie vystúpenia časomerom.)
35. schôdza NR SR - 14.deň - B. popoludní
Dátum: 2014-06-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

23. Ďakujem. Tak prvá interpelácia na pani ministerku sa týkala aj otázky dobrovoľnosti a povinnosti. Ale tá už bola dávno. A druhá sa týka len tej otázky tej komisie, pracovnej skupiny. Tak keď by ste si ju prečítali, keby ste prečítali dokumenty, jak s tým pánom doktorom Rosipalom všetci zametali a posielali, tak by vo vás musela ako krv vzkypieť. A ja sa zase vám čudujem, že vy sa mi čudujete, lebo proste sa mi to zdá absurdné, keď ste len na jednej strane. Keď tieto tisícky ľudí, ktorí naozaj majú svoje trápenia, svoje ťažké choroby, ignorujeme a vôbec s nimi nechceme debatovať. Choďte medzi nich, pozhovárajte sa. Keď v tej malej sieni bola tá debata, to bola veľmi zaujímavá debata, veľmi zaujímavá, veľmi kultúrna, veľmi fundovaná a ten druhý tábor tam nebol, absolútne nikto. Neznášam televízne debaty, ani rozhlasové, viac som si ich vypočul, kde bola len jedna strana a nikoho nezobrali z tej druhej strany. To, že sú tu farmafirmy a že je tu veľký biznis v súvislosti s liekami, na to sú veličajzné štatistiky, a teda som veľmi nedôverčivý voči všetkému, čo prichádza odtiaľto. Slovensko práve tých liekov veľmi veľa konzumuje, veľmi veľa hádzame do odpadkov a v tomto smere sme na prvom mieste, skoro na prvom mieste v Európe. No, ten americký materiál, ktorý je niekoľko stránok, kde sa hovorí o všetkých tých poškodeniach a odškodneniach, neni bláznovstvo. To je extra oficiálny dokument, tu ho mám. Čiže prečo by sme nemohli aj my niečo podobné mať, keď to môžu robiť Spojené štáty americké? Ďakujem.
35. schôdza NR SR - 13.deň - A. dopoludnia
Dátum: 2014-06-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

39. Ďakujem za porozumenie, aby som nemusel čakať, kedy dôjdem na rad. Ja len tri kratučké poznámky. Jedna je tá, že tá kresťanka v Sudáne je, chvalabohu, už zrušili trest smrti a sľúbili, že ju prepustia v týchto dňoch. Fakt, že ja som mal nutkanie sem dať taký bod, ale videl som, že to asi neprejde, ale podpisovka bola medzinárodná, veľká. Keď som ju ja podpísal, bolo tam 300-tisíc ľudí už podpísaných. Čiže, chvalabohu, takýto tlak na ľudí, ktorí tentokrát bol z Bruselu aj organizovaný niektorými rozumnými ľuďmi, sa presadil, chvalabohu. Druhá poznámočka je, že emigranti, azylanti. V tomto smere naozaj Slovensko je pomalé. Samozrejme, zvažuje, aby sme sem neposunuli teroristov a lumpov a tak ďalej. Dokonca niekto mi povedal, veľmi zodpovedný, že 90 % z tých ľudí, čo sem chodí, nemá dobré úmysly, ale to nechcem posudzovať, ale keď som včera videl aj, ja som v Taliansku dlho žil, že včera tam prišlo niekoľko tisíc emigrantov, za tento rok došlo do Talianska 30-tisíc ľudí a tí ľudia sú stále prijímaní, nejakým spôsobom sortírovaní, niektorí sú vracaní, ale je to obrovská úloha pre ten štát, ktorý má také široké prostredie, teda pobrežie. A posledná vec je tí úžerníci a tak ďalej. Ty vystupuješ troška tvrdo, iste, máš k tomu isto dôvody, ale treba pochváliť pani Jankovskú, ktorá je štátna tajomníčka tiež ministra práce, sociálnych vecí, ktorá svojimi; ministerstva spravodlivosti, pardon; a ktorá svojimi materiálmi a ktorá svojimi školeniami a postojmi proti úžerníkom a v prospech ľudí, ktorí majú dlžoby a sú v pazúroch týchto ľudí, skutočne veľmi veľa robia. Ospravedlňujem sa, ja som si myslel, že ona je tiež zo sociálnych vecí. Ďakujem.
35. schôdza NR SR - 13.deň - A. dopoludnia
Dátum: 2014-06-10
Poslanec: Mikloško, Jozef (KDH)
Druh vystúpenia: Vystúpenie

35. Ďakujem. Súhlasím s vami, že je to v podstate, nijakým spôsobom nie sme nad týmto úradom. Ale zase, keď tu nejaký minister dá svoju správu, zahraničné veci, školstva, sociálnych vecí, spravodlivosti, a keby parlament taký, ako dnes je, mu ju vrátil na prepracovanie, tak neviem, či by niektorý minister povedal, že nebude to prepracovávať. Tak až tá správa, keď to parlament povedal, tak nebola to len politika, bola to aj určitá vecná manažérska skúsenosť. Čiže tá minulá správa naozaj je, a ja som teda v opozícii, ale ani mne sa veľmi nepáčila. Nebola dobre napísaná. Táto je päťkrát lepšia, by som povedal. Čiže to, že keď my požiadame, aby sa prepracovala, a ona sa už nevráti, tak každého to troška zamrzí. A rozpočet cez jeden milión nie je málo, 581-tisíc na platy tiež nie je málo. Keď prijme viacej, dajme im nižší plat alebo ako. Čiže to už je určite na vás, pani ombudsmanka. Čiže ja vám prajem, aby sa vám darilo, aby ste stále boli očami a ušami parlamentu, aby parlament s vami spolupracoval, aby ste neboli politicky korektná.
35. schôdza NR SR - 12.deň - A. dopoludnia
Dátum: 2014-06-06
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

113. Ďakujem. Táto novela patrí skutočne k novelám, ktoré sú tu pre ľudí, ktoré im chcú uľahčiť život. Miesto toho, aby ľudí sekírovali a hneď dávali veľké pokuty, tak im tento život uľahčuje. Už si spomínal, pán poslanec, že keď poisťovňa môže upozorniť na končiacu poistku auta, bytu, domu, tak prečo by to nemohli aj okresné úrady takto, aspoň mesiac predtým a dokonca a tie poisťovne ešte dávajú aj mesačnú lehotu, že keď nezaplatíš, ešte mesiac ti platí poistka bytu, domu alebo aj auta nakoniec. No, to, že okresný úrad, keď stíha a uloží pokutu, tak by mal stihnúť aj to oznámenie, keď sa blíži ten "deadline" pred tou STK-čkou, to je celkom logické a ten argument, že okresné úrady to nestíhajú, je vec len ich negramotnosti, lebo to robí počítač, zistí, prešlo to, dátum je väčší, bum, už to aj pošle a ani netreba obálku podpísať, zalepí sa to, mašina. No, ešte posledná poznámka je k informačnému systému. Dať zaň, nový informačný systém, 30 miliónov eur, sa mi zdá absurdné. Dnes všetky ministerstvá majú informačné systémy, databázové, expertné, ktoré sú tzv. prázdne, čiže do nich stačí dodať údaje a tuná tie údaje, to je päť údajov o mašine, kedy je technická, aj číslo toho, číslo hentoho. Čiže vlastne robiť nový informačný systém pre to, sa mi zdá absurdné, netreba ho. Stačí nejaký iný upraviť. Iste by bolo dobré mať taký informačný systém, ale za 35 miliónov, dá sa to za desatinu z toho stihnúť len naplnením ešte prázdnych informačných databáz alebo expertných systémov. Ďakujem.
35. schôdza NR SR - 12.deň - A. dopoludnia
Dátum: 2014-06-06
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

97. Ďakujem, ja by som si dovolil tri kritické poznámky, asociácie k tomuto vystúpeniu. Ja si myslím, že treba propagovať a treba mať deti. Samozrejme, sú s nimi problémy, nie malé, ale keď človek ostarne, tak vlastne mu tých radostí na svete neostane veľa a deti môžu byť jedným z nich, to je troška taká svätá poznámka, ale bohužiaľ, pravdivá, alebo našťastie pravdivá. Druhá poznámka je, nedávno som sa stretol s človekom, veľmi blízkym, ktorý bol na dvoch stretávkach za dva večery, jeden bol v Prahe a druhý bol, druhá stretávka bola tu v Bratislave. A postrehy z jeho, to boli maturitné stretávky, že v Prahe tie decká 30-40 ročné, skromné, rodinne zamerané rozprávali väčšinou o týchto témach a temer všetci mali 2 až 3 deti. Čiže tá trhová ekonomika, ktorú ešte pán Klaus voľakedy hlásal a ktorá sa premenila na "trhni, co můžeš", ako keby tam končila, prestávala a začalo sa to orientovať na normálny život a teda aj na rodinu a deti. Na druhý deň bol tento človek na podobnej, na tej istej stretávke maturitnej tu v Bratislave a tam bol prekvapený, že jeho kamaráti biznis, ekonomika, toto a väčšinou mali žiadne alebo jedno dieťa, možno dve, niektorí, čo som bol prekvapený, lebo u Slovákov to bolo vždy opačne teda. Čiže tam tá ekonomika "trhni, čo môžeš", trhová, vlastne ako keby teraz kvitne a tie prívlastky, ktoré tam Klaus nechcel mať - sociálny, ekologický - nechceme ich tam ani my mať. No a ešte posledné, že v Nemecku ľudia vymierali a v 70. - 80. rokoch začali vychovávať sexuálnu výchovu, edukatívne a tak šteklivé, dráždivé filmy, ľudia na to stáli v rade, aby mali viac detí a tak ďalej a výsledok bol opačný. Že tieto filmy prerástli... (Prerušenie vystúpenia časomerom.)
35. schôdza NR SR - 12.deň - A. dopoludnia
Dátum: 2014-06-06
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

56. By som chcel zdôrazniť, že tá rozprávka O troch grošoch, tuším, Dobšinského, už celkom neplatí. My stále o nej hovoríme, hovoríme o tej strednej generácii, ako je, to je tá sendvičová, ktorá sa musí starať o seba, ale aj tých hore, aj tých dole. Dnes, keď starí dlhšie žijú a keď mladí majú veľmi skoro deti, tak skutočne žije spolu aj 4 - 5 generácií. Ja mám doma takú 5 generačnú rodinu, kde najstarší, veľmi čulý má 96 a najmladší, tiež veľmi čulý, má necelý rok. Čiže bolo by ju treba zmeniť na päťgeneračnú rozprávočku, no. Ešte dodám to, že je to téma aj mnohogeneračných rodín a mnohogeneračných aj bytov. Taký americký systém, že máš osemnásť, padaj a staraj sa o seba, nie je dobrý, iste v niečom je pozitívny, že to dieťa má zodpovednosť za seba a že musí si tú kariéru svoju sám vybudovať. Ale zase tie deti potom často hovoria tým svojim rodičom, dali ste ma rýchlo do jasieľ, rýchlo do škôlky, rýchlo ste ma vyhodili z domu, tak teraz, keď budete vy starí, ja vám to vrátim, takisto vás rýchlo dám do domova dôchodcov. A ja mám svoj džob a vy máte svoj džob. Čiže mnohogeneračná solidarita, spolupráca mnohogeneračnej rodiny a mnohogeneračné byty neni fráza, ale je to skutočne cieľ na to, aby táto spoločnosť bola lepšia, aby aj deti naše boli lepšie. Ďakujem.
35. schôdza NR SR - 12.deň - A. dopoludnia
Dátum: 2014-06-06
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

52. Ďakujem. Ja uznávam, čo povedal pán minister Mihál, že fakt, že sú tu ľudia, ktorí nie svojou špekuláciou alebo vinou deti nemajú, takže to je iný balík, ktorý tiež určite treba riešiť, možno aj od prípadu k prípadu. Tiež je dôležité na nich nezabudnúť. No len určite sa to nedá porovnať s ľuďmi, ktorí tých detí majú viacej. Dobre si ich vychovali, celý čas platili odvody, teda platili aj na tých, ktorí tie deti nemali a teraz nejakým spôsobom to zohľadniť, že nemajú veľký dôchodok, pretože stále boli doma a starali sa. Proste ide aj o zrovnoprávnenie tých matiek, ktoré celý život presedeli doma, starali sa o deti a nepracovali, nemali kariéru, nemali nič. Mali svoje deti, tie im teraz môžu svoje veci vrátiť, ale ja navštevujem domovy dôchodcov a tam som prekvapený tým, že aj tí drahí, aj tí lacnejší, aj tí štátni, je veľa ľudí, ktorí tam išli preto, že svoj byt predali a dali peniaze deťom, rozdali alebo dokonca vnukom a vzápätí, keď tí vnuci alebo tie deti majú im pridať 50 euro na mesiac, keď už ceny stúpli a štát na to nedáva, tak naraz donesú papier, že nemajú, že sú bezmajetní, hoci mesiac, pár mesiacov predtým získali veľké peniaze. Čiže stačí tam to čestné prehlásenie a nie nejaké majetkové priznanie alebo to. Čiže tam je tiež nespravodlivosť, že mnohí, mnohé deti zabúdajú na svojich rodičov v domovoch dôchodcov a to je vážnou chybou. Ďakujem.
35. schôdza NR SR - 11.deň - B. popoludní
Dátum: 2014-06-05
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

81. Ďakujem. Ja oceňujem tento návrh novely, lebo skutočne je v prospech ľudí a ich problémov. Vieme, že Slovensko je vo zvláštnej situácii, keď asi 400 000 ľudí dostalo svoje družstevné a štátne byty proste za málo peňazí do svojho vlastníctva. Tým vznikla situácia, že až 90 % ľudí na Slovensku býva vo vlastných domoch alebo bytoch a z toho 80 % má tieto vlastníctva bez úveru. Takže sme na druhom mieste v Európe. Na druhej strane každý majiteľ je, je v dileme, či si robí sám údržbu, alebo skupina ľudí, alebo istú správcovskú spoločnosť, ktorá sľubuje, že to bude robiť. Aj jedna, aj druhá cesta má svoje problémy a ťažko povedať, ktorá je lepšia. Určite keď to necháme na správcovskú spoločnosť, tak je tam určitý monopol, netransparentnosť a tí vlastníci často potom ťahajú za kratší koniec a veľmi často sa aj poslancom sťažujú, píšu, hovoria o svojich problémoch a ťažko je tam tie uzly všetky rozmotávať, no. Oceňujem, že nová táto úprava by urobila poriadok aj do fondov ich používania, aj určitý poriadok do celého tohto systému. Iste v druhom kole by sa ešte dalo všeličo vylepšiť a určite treba o tom viac hovoriť, aby ľudia napísali svoje podnety, aby to bol zákon v prospech ľudí. A aj to je vážne a dobré, že treba zverejňovať neplatičov, ktorí si dlhodobo neplatia a využívali tieto možnosti, tak treba ich zverejňovať a aj postihovať, keď je to naozaj dokázané. A proste je to vážna chyba tých, ktorí neplatia. Ďakujem.
35. schôdza NR SR - 11.deň - B. popoludní
Dátum: 2014-06-05
Poslanec: Mikloško, Jozef (KDH)
Druh vystúpenia: Vystúpenie v rozprave

8. Ďakujem pekne. Uvedomil som si to, že fakt táto otázka patrí dvom ministrom, ministra školstva a na vás, no, už z nejakých dôvodov som to dal akurát vám. Takže ja sa teším, že táto téma sa otvorila, že sa o nej vie a že aj ombudsmanka vo svojej prácei ktorú budeme tu ešte v utorok prejednávať, sa tomu venuje, ak keď si myslím, že príliš veľa venuje pozornosti tomuto, lebo na Slovensku je veľa problémov ľudských práv ,a nielen reedukačné centrá. Nedávno som v takom reedukačnom centre bol a som bol prekvapený aj jeho úrovňou na jednej strane, ale aj tým, že nie sú tam len deti, ktoré sú tam kvôli svojmu chovaniu, prípadne súdnym rozhodnutím, ale deti, s ktorými si rodičia nevedia rady, dať rady a tým pádom ich tam sami ako nanominujú a čakajú, že ich táto, by som povedal, polepšovňa polepší, čo sa aj, dúfam, často stáva. No, ja teda len doporučujem, aby sa v tom ďalej rokovalo. Najlepšie by bolo, keby všetky, teda voľakedy dojčáky zo zdravotníctva alebo pod ministerstvo práce patrili rôzne iné zariadenia okolo detí a detské domovy patrili pod školstvo. Teraz sa všetko dalo vám, čo je dobré, pod jednou strechou, ale myslím si, že aj tieto reedukačné by som povedal polepšovne, ja ich nechcem nazvať aj väzeniami, lebo niektoré majú naozaj veľmi tvrdé režimy, keby sa tiež presunuli v perspektíve pod jedno ministerstvo, pod jednu egidu. A myslím, že by to patrilo vám. Ďakujem.
35. schôdza NR SR - 9.deň - B. popoludní
Dátum: 2014-06-03
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

74. Pán poslanec Číž naozaj nehovoril zle, si myslím, mal by tu častejšie vystupovať a ja som ho na rozdiel snáď od iných celkom dobre stačil sledovať, aj keď hovoril tak jak guľomet. Nepatrí sa k takému nekonfrontačnému štýlu a vystúpeniu hovoriť, štyrikrát o klamstve, lebo teraz ide o nejakú inú vec. Spomínal aj to, že o novelách ústavy, ak keby bolo ešte možné, ja tiež často hovorím o ďalších možnostiach, napr. diskriminácia podľa veku, ktorá v našej ústave nie je zakotvená. Ďalej idú komunálne voľby, zastaviť možnosť na trvalé prihlásenie sa do obce pred komunálnymi voľbami, odvoliť v prospech niekoho a potom sa odhlásiť. To sú ešte tiež diery, ktoré by sme mohli snáď opraviť. No, 25 rokov, ale, samozrejme, nie teraz, niekedy snáď inokedy. Dvadsaťpäť rokov sme tu po Nežnej revolúcii a vidíme, že spoločnosť sa nie a nie zmeniť, keď sa nezmenia ľudské srdcia a ľudské srdcia zmeniť je vec generácií z výchovy, vec dobrej rodiny, dobrej školy, vlastne o tom, o čom tu hovoríme, výchova k prosociálnosti, k stálemu vzdelávaniu. Ak teda toto nezmeníme, tak sa nič nezmení a budeme stále na tom istom mieste. Takže vítam aj tento príspevok a vítam aj to, že, dúfam, zajtra odsúhlasíme túto novelu ústavy. Ďakujem.
35. schôdza NR SR - 9.deň - A. dopoludnia
Dátum: 2014-06-03
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

18. Pán poslanec Abrhan načrtol, že tu už bol nejaký prieskum, čo sa týka dodania do ústavy definíciu manželstva, a ja pripomeniem konkrétnejšie tie výsledky toho prieskumu. Áno, bol z 8 z 10 opýtaných Slovákov súhlasí s tým, aby bola ústava doplnená o definíciu manželstva ako jedinečnosť zväzku jedného muža, jednej ženy, ktorý má štát chrániť a napomáhať jeho dobru. Robila to agentúra FOCUS 21. - 28. januára na vzorke 1 050 respondentov, pričom 50,8 % súhlasilo s dodaním týchto viet, 30,9 skôr súhlasila, čiže vyše 81 % spolu a úplne proti bolo len 4,4 % a 9 % si doplnenie ústavy nepraje, 5 % nevedelo. Čiže vidíte, že Slovensko napriek všetkému rozmýšľa podľa zdravého rozumu, aj keď tí, ktorí nerozmýšľajú takto, omnoho viac kričia. A chcem ešte zdôrazniť poslednú vetu, že keď si pozriete program tejto vlády, tak v programovom vyhlásení skutočne tie 4 vety sú, a teda chcem zdôrazniť, že vložením ich do ústavy SMER vlastne plní programové prehlásenie svojej vlády. Ďakujem.
35. schôdza NR SR - 9.deň - A. dopoludnia
Dátum: 2014-06-03
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

10. Dobre, že vám poslanec Kaník zdôraznil to, že naozaj mnohí ľudia, sudcovia, ak s nimi hovoríte, sú absolútne na strane našej alebo na strane spravodlivosti a nadstraníckosti a fakt, že sa boja o svoju existenciu a nepovedia to a radšej sú momentálne ticho. A preto my, ktorí sa už nemáme čoho báť, by sme mali toto zdôrazniť. Čo sa týka tej komisie, ja tiež rozmýšľam, samozrejme, aj dnes vidím, že NBÚ je asi jediná organizácia, ktorá má aparát, ktorá má možnosti zisťovať si všeličo kdekade. Ale tá komisia by mala byť nad vecou a z NBÚ aj ja mám skúsenosť, že sú to mladí ľudia, ambiciózni, ktorí všetko vedia. Pri mojej previerke sa pamätám, už som to tu raz spomenul, jeden bol dobrý, druhý zlý, zvŕtali ma, pýtali sa ma všeličo, možnosti a vlastne jedine ich zaujímalo, že prečo som chodil voľakedy na Západ a tak ďalej. No a nakoniec sa to rýchlo uzavrelo a ten papier som dostal, ktorý v truhle sa mi bude výborne pod hlavou vynímať. Ja ešte chcem to povedať, že tých 13 % pre Európu naozaj súviselo aj s tým, že tá Európa na nás tlačí tými reportmi, Estrela, Lunacek a eutanázie detí, teraz tá Conchita v Rakúsku, teraz ten Life Ball, čo bol teraz, však to bolo, to bola katastrofa, to bola sodoma-gomora, trápne a ľudí to naštvalo, tak takúto Európu nechceme, tak nejdeme voliť. To bola tiež jeden z príkladov alebo dôvodov, prečo bol u nás ten škandalózny 13 % výsledok. Ďakujem.
35. schôdza NR SR - 8.deň - A. dopoludnia
Dátum: 2014-05-30
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

110. No, milý Martin, ja tvoje manželstvo rád sledujem na internete, si naozaj zaujímavým kontrapríkladom, pekná žena, dve pekné deti, skutočne verím, že sa máte radi, vidno to. Gratulujem. Ale je to, by som povedal, taký extraordinárny prípad, a teda bodaj by všetky takéto boli, aj tie nezosobášené, ale obávam sa, že nie sú, no. Na druhej strane konštatujem, že deti rodiace sa mimo manželstva sú absolútne plnohodnotnými, krásnymi môžu byť deťmi, nepopísanými tabuľami, ale žijú s veľkým rizikom do budúcnosti. Dúfajme, že to riziko sa neprejaví, ale väčšinou sa prejavuje. Aj z takých nezosobášených partnerstiev môžu vyrásť kvalitní ľudia, ale v každom manželstve je toľko kríz a problémov, že ten papier, by som povedal v úvodzovkách, predsa len zdržuje tých ľudí, aby hocikedy, a na to je denne desať dôvodov, treskli dverami a vykašľali sa na tento vzťah. A teda deti, čo s nimi? Tiež ich niekde dali. Choď do detských domovov alebo reedukačných centier a uvidíš, že jaké sú výsledky práve tohto, no. Čiže ja si myslím, že žiť bez verejného sľubu, tak bez svedkov, je predsa len rizikom, ktoré môže zle skončiť a, bohužiaľ, aj často končí, no. Vieš, že u nás sa tiež každé druhé manželstvo rozpadá, ale uzavreté. Teda štatistiky "rozvodov" tých bez papiera, tie sa podľa mňa nevedú. Rád by som ich videl, no. A posledná vec, že dnes trend v Európe je taký, že zo štyroch bytov v jednom žije samotár, v dvoch z troch rodín nemajú deti a jedna tretina celkových rodín má jedno dieťa... (Prerušenie vystúpenia časomerom.)